**ҮЙЛДВЭРЛЭЛ, ТЕХНОЛОГИЙН ПАРКИЙН ЭРХ ЗҮЙН БАЙДЛЫН**

**ТУХАЙ ХУУЛИЙН ШИНЭЧИЛСЭН НАЙРУУЛГЫН**

**ТӨСӨЛД ХИЙСЭН ЗАРДЛЫН ТООЦОО**

**Нэг. Ерөнхий зүйл**

Үйлдвэрлэл, технологийн паркийн эрх зүйн байдлын тухай хуулийн шинэчилсэн найруулгын төсөл хэрэгжүүлэхтэй холбогдон гарах зардлыг Засгийн газрын 2016 оны 59 дүгээр тогтоолоор батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ыг баримтлав.

Хуулийн төсөл нь стратегийн ач холбогдол бүхий үндэсний хэмжээний томоохон төсөл, хөтөлбөрийг хэрэгжүүлэх зорилго бүхий төрийн өмчит үйлдвэрлэл, технологийн паркийг байгуулах, түүний дэд бүтцийн бүтээн байгуулалттай холбогдон гарах зардлыг урьдчилан тооцсон болно.

Хуулийг хэрэгжүүлэхтэй холбогдон гарах зардлын тооцоог хуулийн төслийн үр нөлөөг урьдчилан тандан судлах явцад, хууль тогтоомжийн төслийн үр нөлөөг үнэлэх явцад болон хууль тогтоомжийн хэрэгжилтийн үр нөлөөг тандан судлах явцад тус тус гүйцэтгэнэ.

Энэ нь хуулиар зохицуулж байгаа нийгмийн харилцааны төлөв байдал, агуулгад ихээхэн өөрчлөлт гарч, түүнтэй уялдуулан хуулийг шинэчлэн батлах шаардлагатай болсоны үндсэн дээр боловсруулж буй хууль тогтоомж хэрэгжиж эхэлснээр төрийн байгууллага, хуулийн этгээд болон хувь хүнд хэр хэмжээний зардал, ачаалал үүсгэх магадлалыг урьдчилан гаргах зорилготой.

**Хоёр. Иргэн, хуулийн этгээд, хувь хүнд үүсгэх зардал**

Үйлдвэрлэл, технологийн паркийн эрх зүйн байдлын тухай хуулийн шинэчилсэн найруулгын төсөл дэх зохицуулалтын үр дүнд хувь хүнээс нэмэлт зардал гарахгүй. Аж ахуйн нэгжүүдийн хувьд одоо байгаа нөөц боломжоороо ажиллах тул хувийн аж ахуйн нэгжээс нэмэлт зардал гарахгүй. Харин хуулийн нөлөөллөөр тодорхой төрлийн татварын дэмжлэг бий болох нь төсөвт шууд нөлөөлөл үзүүлэх боломжтой ч урт хугацаандаа үйлдвэржилт тэлэх, түүнийг дагаад төсвийн орлого нэмэгдэх ач холбогдолтой.

Харин стратегийн ач холбогдол бүхий үндэсний хэмжээний томоохон төсөл, хөтөлбөрийг хэрэгжүүлэх зорилго бүхий төрийн өмчит үйлдвэрлэл, технологийн паркийг бий болгосноор дэд бүтцийн бүтээн байгуулалтыг төсвөөс санхүүжүүлэх нь уг дүнгээр төрөөс нэмэлт зардал гарах боломжтой.

Гэвч, төслийн дэд бүтцийн бүтээн байгуулалтыг бий болгосны дараа ажлын байр тэлэх, түүнийг дагаад татварын бааз суурь тэлнэ. Зарим төрийн өмчит хуулийн этгээдийг түшиглэн байгуулах паркийн хувьд төрийн өмчит хуулийн этгээдээс уг паркийн үйлдвэрийн бүтээн байгуулалтад тодорхой зардал гаргана.

Стратегийн ач холбогдол бүхий үндэсний хэмжээний томоохон төсөл, хөтөлбөрийг хэрэгжүүлэх зорилго бүхий төрийн өмчит паркуудын хувьд төсөв, нийгэм, эдийн засагт үзүүлэх нөлөөллийг урьдчилан магадлалыг тооцож үзвэл:

**Нэг. Ховд аймгийн үйлдвэрлэл, технологийн нэгдсэн парк**

Орчин үеийн техник технологи бүхий 35 жижиг, дунд үйлдвэр байгуулахаар төлөвлөж байна. Эдгээр аж ахуйн нэгжүүд 1500-2000 ажлын байр шинээр бий болгож, улсын болон орон нутгийн төсвийн орлогыг нэмэгдүүлэхэд хувь нэмэр оруулна. Төсөл хэрэгжүүлэхэд нийт 90 сая ам долларын хөрөнгө оруулалт шаардлагатай болохыг урьдчилан тооцоолсон. Үүнд:

|  |  |  |  |  |
| --- | --- | --- | --- | --- |
| **Санхүүгийн тооцоолол** | Хөрөнгө оруулалтын зардал | Нийт үндсэн хөрөнгө | | 6,757,440 |
| Үйл ажиллагааны өмнөх зардлууд | | 1,080,000 |
| Эргэлтийн хөрөнгө | | 47,835 |
| **Хөрөнгө оруулалтын нийт зардал** | | **7,885,275** |
| Санхүүгийн эх үүсвэрүүд | Хувьцаагаар | | 6,000,000 |
| Зээл тусламж | | 2,000,000 |
| **Нийт** | | **8,000,000** |
|  | | | | |
| **Хөрөнгө оруулалтын үнэлгээ** | **Зүйл** | **Хувилбар 11** | **Хувилбар 2** | **Хувилбар 3** |
| Цэвэр өнөөгийн үнэ цэнэ (NPV)2 | -4.7 сая ам доллар | 13.8 сая ам доллар | 35.7 сая ам доллар |
| Өгөөжийн дотоод хувь (IRR) | -11.0% | 40.1% | 63.2% |
| Хөрөнгө оруулалтыг нөхөх хугацаа (PBP) |  | 5.3 жил | 4.0 жил |
|  | | | | |
| **Нийгэм эдийн засгийн нөлөө** | Байнгын ажлын байрны боломж (1,373 шууд үйлдвэрлэл, 598 шууд үйлчилгээнүүд болон 300 шууд бус үйлчилгээнүүд. | | | 2,271 |
|  | Цагийн ажил хийх шууд бус боломжууд. | | | 1,100 |
| **(жишээнүүд)** | Ховд аймгийн ДНБ-д оруулах хувь нэмэр | | | 233 сая ам доллар |
|  | | | | |
| **Орлого бүрдүүлэлт** | Үйлдвэрлэл | | | 73.7 сая ам доллар |
| Үйлчилгээнүүд | | | 47.7 сая ам доллар |
| Олон нийтийн ба дэмжлэг туслалцаа | | | 10.6 сая ам доллар |
|  | | | | |
| **Худалдаа** | Экспорт | | | 51.8 сая ам доллар |
| **(жилд)** | Дотоод | | | 80.2 сая ам доллар |
|  | Нийт | | | 132.0 сая ам доллар |

**Хоёр.“Уул уурхай - металлурги - химийн үйлдвэрийн цогцолбор” үйлдвэрлэл, технологийн парк**

Уул уурхай - металлурги - химийн үйлдвэрийн цогцолбор” Үйлдвэрлэл, технологийн паркийг байгуулснаар 2030 он гэхэд ДНБ-ийг 368 тэрбум төгрөгөөр 2040 он гэхэд 365 тэрбум төгрөгөөр нэмэгдүүлэх тооцоотой байна.

2.1.Дэд бүтцийн нийт хөрөнгө оруулалт 133.6 тэрбум төгрөг шаардлагатай. Үүнд:

* Авто зам 19 436.7 сая төгрөг
* Төмөр зам 8 936.9 сая төгрөг
* Цахилгаан хангамж 47 197.0 сая төгрөг
* Ус хангамж, ариутгах татуурга 42 764 сая төгрөг
* Дулаан хангамж 15 329.1 сая төгрөг

2.2. Паркт хэрэгжих 4 төслийн нийт хөрөнгө оруулалт 1.79 их наяд тэрбум төгрөг буюу 655.17 сая ам.доллар шаардлагатай. Үүнд:

|  |  |  |  |
| --- | --- | --- | --- |
| № | Төсөл | Нийт хөрөнгө оруулалт | |
| тэрбум төгрөг | сая ам.доллар |
| 1 | Зэсийн баяжмал боловсруулах үйлдвэр | 1,597.40 | 574.65 |
| 2 | HL-SX-EW технологиор боловсруулах үйлдвэр | 91.26 | 32.83 |
| 3 | Засвар Механикийн Заводын өргөтгөл | 114.92 | 41.34 |
| 4 | Эмульсийн тэсрэх бодисын үйлдвэр | 17.65 | 6.35 |
|  | НИЙТ | 1,821.23 | 655.17 |

2.3. Төслийн хүрээнд шинээр ний 992 ажлын байр бий болно. Үүнд:

|  |  |  |
| --- | --- | --- |
| № | Төсөл | Шинээр бий болгох ажлын байрны тоо, хүн |
| 1 | Зэс хайлах цэвэршүүлэх үйлдвэр | 853 |
| 2 | HL-SX-EW технологиор боловсруулах үйлдвэр | 139 |
| 3 | Засвар Механикийн Заводын өргөтгөл | - |
| 4 | Эмульсийн тэсрэх бодисын үйлдвэр | - |

2.4. Парк байгуулагдсанаар төсөвт үзүүлэх орлогын төсөөлөл:

|  |  |  |  |  |  |
| --- | --- | --- | --- | --- | --- |
| № | Төсөл | 20 жилд /тэрбум төгрөг/ | | | |
| Нийт орлого | Татварын өмнө ашиг | Татвар (НӨАТ, ААНОАТ) | **FCF** |
| 1 | Зэсийн баяжмал боловсруулах үйлдвэр | 39,247.46 | 1,815.53 | 575.53 | 1,490.22 |
| 2 | HL-SX-EW технологиор боловсруулах үйлдвэр | 873.10 | 433.50 | 159.41 | 194.18 |
| 3 | Засвар Механикийн Заводын өргөтгөл | 4,696.71 | 910.59 | 442.26 | 634.57 |
| 4 | Эмульсийн тэсрэх бодисын үйлдвэр | 493.68 | 91.99 | 21.70 | 63.18 |
|  | Нэгтгэсэн | 45,310.94 | 3,251.61 | 1,198.9 | 2,382.15 |

**Гурав. Нийгэм, эдийн засагт үзүүлэх нөлөөлөл**

Үйлдвэрлэл, технологийн паркийн эрх зүйн байдлын тухай хуулийн шинэчилсэн найруулгын батлагдсанаар дараах эдийн засаг, нийгэм, хууль зүйн үр дагавар бий болно гэж үзэж байна. Үүнд:

* Үйлдвэрлэл кластераар хөгжих боломж бүрдэх бөгөөд улмаар Монгол Улсын үйлдвэрлэлийн салбарын өрсөлдөх чадвар нэмэгдэх юм.
* Паркийн үйл ажиллагааг удирдан зохицуулах асуудал нэгдсэн бодлого төлөвлөлттэй болно.
* Үйлдвэрлэлийн хүчин зүйлсийг тодорхой байршилд төвлөрүүлэх нөхцөл бүрдэнэ.
* Түүнчлэн дэд бүтцийн төвлөрсөн хангамж бий болно.
* Паркийн үйл ажиллагаанд төрөөс бодлогын болон бусад шаардлагатай дэмжлэгийг үзүүлэх хууль эрх зүйн орчин бүрдэнэ.
* Хөрөнгө оруулалт татах эрх зүйн таатай орчин бий болж, гадаад дотоодын хөрөнгө оруулалт нэмэгдэнэ.
* Сургалт, судалгаа, шинжилгээний үр дүнг үйлдвэрлэлд нэвтрүүлэх, шинэ дэвшилтэт техник технологийг нэвтрүүлж нутагшуулах, технологийн тасралтгүй хөгжлийг хангах үйл ажиллагааны талаарх зохицуулалтууд бий болж, үйлдвэрлэлийн үйл ажиллагаанд техник технологийн дэвшлийг ашиглах нөхцөл бүрдэнэ.
* Үйлдвэрлэлийг цогцолбороор нь хөгжүүлснээр бүс нутгийн нийгэм, эдийн засгийн хөгжлийг түргэсгэх, дагалдах жижиг, дунд үйлдвэр, өрхийн үйлдвэрлэл, үйлчилгээ хөгжих орчин бүрдэнэ.
* Түүнчлэн дотоодын нийт бүтээгдэхүүнийг нэмэгдүүлэх, шинээр ажлын байр бий болох эерэг үр дагавар үзүүлэхээр байна. Тухайлбал, Орхон аймагт хэрэгжүүлэх “Уул уурхай-Металлурги-химийн үйлдвэрийн цогцолбор” үйлдвэрлэл, технологийн паркт хэрэгжих 4 төслийн хүрээнд хөрөнгө оруулалт болох 655 орчим сая ам. долларыг 8.7 жилийн хугацаанд нөхөж, шинээр 992 ажлын байр бий болж, ДНБ-ийг 360 гаруй тэрбум төгрөгөөр нэмэгдүүлэхээр байна

**----о0о----**